

**OZNÁMENIE**

podmienok prijímacieho konania v zmysle § 65 zákona č. 245/2008 Z .z. o výchove a vzdelávaní (školský zákon) v znení neskorších predpisov. Týmto oznámením sa určujú kritéria na prijatie uchádzačov na základe prijímacej skúšky ako aj ostatné podmienky prijatia na štúdium pre:

# 1. kolo prijímacieho konania, ktoré sa uskutoční v stredu 30.4.2025 a v pondelok 5.5.2025.

**Čl. I.**

**Bodové hodnotenie uchádzačov**

Po kontrole a zaregistrovaní prihlášok na štúdium prijímacia komisia vykoná bodové hodnotenie uchádzačov, na základe ktorého budú uchádzačom pridelené body podľa nasledovného postupu:

1. Za priemerný prospech na základnej škole z vybraných predmetov 7. a 8. ročníka – 2. polrok a 9. ročníka – 1. polrok v predmetoch slovenský jazyk, cudzí jazyk (pri dvoch cudzích jazykoch na vysvedčení sa počíta lepšia známka), matematika, fyzika a chémia môže uchádzač získať maximálne 75 bodov podľa tabuľky bodovania.

Žiaci, ktorí majú na prihláške za daný predmet v danom roku alebo polroku uvedené „absolvoval,“ prijímacia komisia **nahradí** toto hodnotenie hodnotením z daného predmetu z najbližšieho roka alebo polroka, v ktorom bol žiak hodnotený známkou.

Pridelenie bodov za známky na ZŠ z vybraných vyučovacích predmetov

|  |  |
| --- | --- |
| Ročník základnej školy | Maximálny počet bodov |
| 7. ročník ZŠ | 25 |
| 8. ročník ZŠ | 25 |
| 9. ročník ZŠ | 25 |

1. Za účasť uchádzača na matematickej, fyzikálnej, chemickej, literárnej, jazykovej alebo výtvarnej olympiáde alebo súťaži a za účasť uchádzača na súťaži „Ilustrácia inšpirovaná mojou obľúbenou knihou“ (súťaž vyhlásená SOŠ polygrafickou) môže uchádzač získať maximálne 10 bodov podľa nasledovného bodovania:
	* celoslovenská úroveň – úspešný riešiteľ alebo iné hodnotenie úspešnej účasti 10 bodov,
	* krajská úroveň – úspešný riešiteľ alebo iné hodnotenie úspešnej účasti 8 bodov,
	* okresná alebo mestská úroveň – 1. miesto 7 bodov, 2. miesto 6 bodov, 3. miesto 5 bodov, úspešný riešiteľ alebo iné hodnotenie úspešnej účasti 4 body,
	* školská úroveň – 1. miesto 3 body, 2. miesto 2 body, 3. miesto 1 bod,
	* účasť v súťaži „Moja ilustrácia“ vyhlásenej SOŠ polygrafickou – za účasť v súťaži 1 bod, prví traja výhercovia súťaže získajú 5 bodov.

Bodovaný bude len najlepší výsledok.

Uznané budú výsledky zapojenia do súťaží zo 7., 8. a 9. ročníka ZŠ, riadne dokladované uchádzačom alebo jeho zákonným zástupcom najneskôr do 11. apríla 2025 do 13.00 hod.

1. Za percentuálne ohodnotenie celoslovenského testovania žiakov 9. ročníka ZŠ „Monitor“ zo SJL a MAT môže uchádzač získať maximálne 10 bodov podľa tabuľky bodovania:

Pridelenie bodov za „Monitor“ žiakov 9. ročníka zo SJL a MAT

|  |  |
| --- | --- |
| Priemer v % -tách spolu za SJL a MAT | Rozpis bodov za Monitor |
| 100 – 91 | 10 |
| 90 – 81 | 9 |
| 80 – 71 | 8 |
| 70 – 61 | 7 |
| 60 – 51 | 6 |
| 50 – 41 | 5 |
| 40 – 31 | 4 |
| 30 – 21 | 3 |
| 20 – 11 | 2 |
| 10 – 1 | 1 |
| 0 | 0 |

1. Body za priemerný prospech z vybraných predmetov ZŠ, body za umiestnenie na súťažiach a body za „Monitor“ sa spočítajú.

# Čl. II.

**Prijímacia skúška**

1. Prijímacia skúška sa bude konať z profilových predmetov, ktorými sú slovenský jazyk a matematika.
2. Prijímacia skúška sa robí písomnou formou a trvá 45 minút z každého predmetu prijímacej skúšky.
3. Obsah prijímacej skúšky zodpovedá učivu základnej školy.
4. Uchádzač môže získať za prijímaciu skúšku 10 bodov z každého predmetu prijímacej skúšky.
5. Uchádzač vyhovel na prijímacej skúške, ak získal minimálne 3 body z každého predmetu prijímacej skúšky.
6. Žiak, ktorý sa vzdeláva v individuálnom výchovno-vzdelávacom programe, oznámi túto skutočnosť spolu s prihláškou škole, ktorá mu umožní predĺžiť čas alebo naformátovať text testu podľa odporúčania špeciálneho pedagóga / psychológa. V prípade, že tak žiak neurobí, bude prijímacie skúšky vykonávať bez osobitých podmienok.

# Čl. III.

**Študijný odbor 3431 M 02 polygrafia, zameranie 02 grafika tlačovín
(ŠkVP – Dizajnér médií)**

V školskom roku 2025/2026 sa otvorí pre vyššie uvedený študijný odbor 1 trieda denného štúdia s celkovým počtom 25 žiakov.

# Rozhodnutie o prijatí

* 1. O prijatí uchádzača na štúdium rozhoduje riaditeľ školy na základe výsledkov prijímacieho konania na návrh prijímacej komisie, ktorú zriaďuje ako svoj poradný orgán.
	2. K spočítaným bodom za priemerný prospech z vybraných predmetov ZŠ a za umiestnenie na súťažiach sa pripočítajú body za prijímaciu skúšku. Uchádzači sa zoradia do poradia od najvyššieho súčtu bodov po najnižší súčet bodov.
	3. Zo vzniknutého poradia uchádzačov zostaveného podľa predchádzajúceho bodu bude prijatý príslušný počet uchádzačov podľa plánovaného počtu prijatých žiakov. Pre každé zameranie študijného odboru sa postupuje samostatne.

# Čl. IV.

**Študijný odbor 3446 K grafik tlačových médií (ŠkVP – Grafik médií),**

**študijný odbor 3447 K grafik digitálnych médií (ŠkVP – Grafik médií),**

**študijný odbor 3457 K operátor tlače (ŠkVP – Operátor ofsetovej tlače),**

**študijný odbor 3434 K operátor obalových materiálov (ŠkVP – Dizajnér obalov)**

V školskom roku 2025/2026 sa otvorí pre vyššie uvedené študijné odbory 4 triedy denného štúdia s celkovým počtom 112 žiakov, z toho 62 žiakov študijného odboru 3447 K grafik digitálnych médií, 10 žiakov študijného odboru 3457 K operátor tlače, 25 žiakov študijného odboru 3446 K grafik tlačových médií, 15 žiakov študijného odboru 3434 K operátorobalových materiálov.

# Rozhodnutie o prijatí

* 1. O prijatí uchádzača na štúdium rozhoduje riaditeľ školy na základe výsledkov prijímacieho konania na návrh prijímacej komisie, ktorú zriaďuje ako svoj poradný orgán.
	2. K spočítaným bodom za priemerný prospech z vybraných predmetov ZŠ a za umiestnenie na súťažiach sa pripočítajú body za prijímaciu skúšku. Uchádzači sa zoradia do poradia od najvyššieho súčtu bodov po najnižší súčet bodov.
	3. Zo vzniknutého poradia uchádzačov zostaveného podľa predchádzajúceho bodu bude prijatý príslušný počet uchádzačov podľa plánovaného počtu prijatých žiakov. Pre každý študijný odbor sa postupuje samostatne.

# Čl. V.

**Rovnosť celkového súčtu bodov**

* 1. V prípade rovnosti celkového súčtu bodov v rámci prijímacieho konania bude prijatý uchádzač, ktorý splní jednu alebo viac nasledovných podmienok v ich uvedenom poradí:
		+ má podľa posudkovej komisie zmenenú pracovnú schopnosť,
		+ získal viac bodov za priemerný prospech z vybraných predmetov ZŠ,
		+ má lepšiu priemernú známku zo Sj za hodnotené obdobie ZŠ,
		+ má lepšiu priemernú známku z Cj za hodnotené obdobie ZŠ,
		+ má lepšiu priemernú známku z M za hodnotené obdobie ZŠ,
		+ má lepšiu priemernú známku z F za hodnotené obdobie ZŠ,
		+ má lepšiu priemernú známku z Ch za hodnotené obdobie ZŠ.

**Riaditeľ strednej školy rozhodne o prijatí alebo o neprijatí** žiaka na základe výsledkov prijímacieho konania a**zverejní na výveske školy a na webovom sídle školy zoznam uchádzačov podľa výsledkov prijímacieho konania 16. mája 2025.**

# Čl. VI.

**Prijímacie konanie v ďalšom termíne**

6.1. Riaditeľ školy v prípade, že sa nenaplní plánovaný počet žiakov, rozhodne po prerokovaní v pedagogickej rade o tom, či sa na škole bude konať 2. kolo prijímacieho konania v utorok dňa 17. júna 2025.

**Riaditeľ strednej školy rozhodne o prijatí alebo o neprijatí** žiaka na základe výsledkov prijímacieho konania a**zverejní na výveske školy a na webovom sídle školy zoznam uchádzačov podľa výsledkov prijímacieho konania 20. júna 2025.**

6.2. Riaditeľ školy určí náhradný termín pre uchádzačov, ktorí sú PN alebo v karanténe najneskôr v poslednom týždni augusta 2025.

# Čl. VII.

**Výsledky prijímacieho konania**

7.1. Uchádzačom prijatých bez prijímacej skúšky riaditeľ školy odošle rozhodnutie o prijatí najneskôr do 7 dní pred termínom konania skúšky.

7.2. Prijatí uchádzači písomne potvrdia záväzný nástup na školu do 21. mája 2025 (do 25. júna 2025 v 2. kole), čím rozhodnutia o prijatí na ostatné školy strácajú platnosť.

7.3. Neprijatí uchádzači môžu podať odvolanie voči rozhodnutiu riaditeľa školy o neprijatí do 5 dní od doručenia rozhodnutia prostredníctvom e-mailu.

Bratislava, 30. mája 2024



Stredná odborná škola polygrafická

Račianska 190,

835 26 Bratislava

Tel.: 02/49 20 92 20

skola@polygraficka.sk

Ing. Roman Šíp, PhD. v. r.

riaditeľ školy

Ing. Judita Földesová, v. r.

predsedníčka prijímacej komisie